EkBass/fiwiki-20250220-pages-articles huggingface dataset:
Jawor

Jawor on kaupunki Puolan Ala-Sleesian voivodikunnassa, noin 60 kilometrin päässä Wrocławista. Kaupunki on tunnettu erityisesti UNESCO:n maailmanperintökohteena olevasta Pyhän Neitsyt Marian kirkosta, joka on yksi Euroopan suurimmista puukehyksisistä kirkoista. == Historia == Varhaisin maininta kaupungista on vuodelta 1133, jolloin se kirjoitettiin nimellä Jawr ja vuonna 1203 nimellä Jawor. Saksankielinen nimi Jauer on saksankielinen versio alkuperäisestä slaavilaisnimestä. Kaupunki oli jonkin aikaa 1200-luvulla Puolan pääkaupunki, minkä jälkeen sitä hallitsivat vuorollaan Böömi, Unkari, jälleen Böömi ja Itävalta. Kaupunki kärsi 30-vuotisen sodan aikana toistuvien hyökkäysten, miehitysten, uskonnollisten vainojen ja epidemioiden seurauksena. 30-vuotisen sodan päättäneessä Westfalenin rauhassa pääosin protestanttinen Jawor päätyi katolisen Pyhän saksalais-roomalainen keisarikunnan hallintaan ja uskonnonvapaus loppui. Protestanttiset kirkot hävitettiin. Ruotsi puuttui asiaan, ja saatin lupa kolmen kirkon rakentamiseen. Näitä kutsutaan "rauhankirkoiksi". Jaworin ja Świdnican kirkot ovat jäljellä, Głogówin kirkko paloi 1700-luvulla. Vuonna 1763 kaupungista tuli osa Preussin kuningaskuntaa ja se kuului sille aina toisen maailmansodan loppuun asti, jolloin se siirtyi Puolan hallintaan. == Nähtävyydet == Jaworin vanha kaupunki, sen muurit ja portit ovat hyvin säilyneet, ja siellä on useita historiallisia rakennuksia ja kapeita katuja. Kaupungin raatihuone on rakennettu 1500-luvulla, ja sen tornikello soi joka tunti. Jaworin Pyhälle Hengelle omistettu rauhankirkko on rakennettu 1600-luvun puolivälissä. Puisen tukirakenteen välissä on savesta muurattuja pintoja. Se on kolmilaivainen basilika, ja useampikerroksisten parvien ansiosta sinne mahtuu seitsemäntuhatta ihmistä. Yhdessä Świdnican rauhankirkon kanssa ne ovat Euroopan suurimmat puukehykselliset uskonnolliset rakennukset. == Talous == Jaworissa toimii metalli-, elektroniikka-, kemian- ja puunjaollisuusteollisuutta. Jaworin ympäristössä on graniitti- ja basalttilouhoksia. == Lähteet == Luokka:Ala-Sleesian voivodikunnan kaupungit
Jeesuksen pyhä nimi

Jeesuksen nimi on kristillisen hartauden ja kunnioituksen kohde. Sen pohjalta on muodostunut useita hartauskäytäntöjä. Jeesus on hepreankielinen nimi, joka esiintyy eri muodoissa jo Vanhassa testamentissa (Joosua, Jesaja, Hoosea). Se merkitsee vapauttajaa. Nimen teologisen sisällön ilmaisee Matt. 1:21: "Ja hän on synnyttävä pojan, ja sinun on annettava hänelle nimi Jeesus, sillä hän on vapahtava kansansa heidän synneistänsä." Ortodokseille ja protestanteille uudenvuodenpäivä on kirkollisena juhlana omistettu Jeesuksen pyhälle nimelle.Pentti Lempiäinen: Pyhät ajat. Kirjapaja, 3. uud. painos 1983, s. 53-54 Roomalaiskatolisessa liturgisessa kalenterissa se on 3. tammikuuta,Jeesuksen pyhä nimi katolinen.net 3/1/2018 ja koko tammikuu on omistettu Jeesuksen pyhälle nimelle.Month of the Holy Name of Jesus Catholicculture.org Idässä Jeesuksen nimen kunnioituksen perusmuodoksi muotoutui Jeesuksen rukous, lännessä taas Jeesuksen pyhän nimen litania. Keskiajalla hartautta Jeesuksen pyhää nimeä kohtaan saarnoissaan edisti Bernhard Clairvaux’lainen, mutta aivan erityisesti Bernardino Sienalainen ja Johannes Capistranolainen, jotka myös käyttivät Kristus-monogrammia IHS.Holy Name of Jesus - Catholic Encyclopedia Holy Name, Devotion To The Encyclopedia.com Katolisen kirkon katekismus käsittelee Jeesuksen pyhän nimen merkitystä teologisesti kohdissa 430-435Katolisen kirkon katekismus, kohdat 430-435 ja rukouksena kohdissa 2666-2668.Katolisen kirkon katekismus, kohdat 2666-2668 Martti Luther kehottaa toisen käskyn selityksissään sekä Vähässä katekismuksessaVähä katekismus että Isossa katekismuksessaIso katekismus: Kymmenen käskyä - Toinen käsky huutamaan avuksi pyhää nimeä. Vanhaluterilaisen tavan mukaan kristitty kumartaa pientä kunniaa laulettaessa ja Jeesuksen nimeä mainittaessa jumalanpalveluksen aikana.Samuel Lehtonen: Yhteisesti ja yhteen ääneen. Perustietoa jumalanpalveluksesta. Kirjaneliö 1973, s. 38 Suomen evankelis-luterilaisen kirkon virsikirjan uudenvuodenpäivän virret 38-42 keskittyvät Jeesuksen pyhään nimeen. ==Katso myös== *Jumalan nimet juutalaisuudessa *Jeesuksen ihmeteot *Pyhä sydän *Pyhän Pietarin Maria *Jumalan laupeuden kuva *Jumalanpilkka *Jesuaatit *Onomatodoksia *Pyhän nimen katedraali *Nimeesi, Jeesus, päätämme ==Lähteet== ==Aiheesta muualla== * Jeesuksen pyhän nimen litania * Rukous Jeesuksen nimessä Rukous.net Luokka:Jeesus kristinuskossa Luokka:Kristilliset rukoukset Luokka:Manaus Luokka:Spiritualiteetti
Olli Parviainen (metsäneuvos)

Yrjö Olavi (Olli) Parviainen (2. helmikuuta 1904 Joensuu – 26. tammikuuta 1966 Kajaani) oli suomalainen metsänhoitaja, ekonomi ja yritysjohtaja, joka sai metsäneuvoksen arvonimen. Viitattu 22.3.2023. Parviaisen vanhemmat olivat kauppias Paul Petter Parviainen, kauppaneuvos Petter Parviaisen poika, ja Aina Augusta Söderholm. Hänen puolisonsa vuodesta 1937 oli filosofian maisteri Aili Jouttimäki, aiemmin Mäkinen. Parviainen tuli ylioppilaaksi Helsingin suomalaisesta yhteiskoulusta 1922 ja valmistui metsänhoitajaksi Helsingin yliopistosta 1927 ja ekonomiksi Helsingin kauppakorkeakoulusta 1929. Hän oli Enso-Gutzeit -yhtiön palveluksessa eri tehtävissä Kotkan sahalla, laivauksessa ja metsäosastolla, apulaismetsänhoitaja vuodesta 1928 ja piiriesimies Suojärvellä 1930–1931. Kajaanin Puutavara Oy:llä, vuodesta 1945 Kajaani Oy, Parviainen oli apulaismetsänhoitaja vuodesta 1931, metsänhoitaja vuodesta 1934 ja metsäpäällikkö vuodesta 1958. Parviainen toimi myös Ab Uleå Oy:n metsänhoitajana ja oli puutavaran kuljetuspäällikkö Kainuussa 1941–1942, Kajaanin uittopiirin päällikkö 1942 ja puutavaran kuljetustarkastaja Kajaanissa 1942–1945. Hänellä oli lisäksi useita asiantuntija- ja luottamustehtäviä. Metsäneuvoksen arvonimen Parviainen sai 1963. == Lähteet == ==Aiheesta muualla== * Luokka:Suomalaiset metsänhoitajat Luokka:Suomalaiset yritysjohtajat Luokka:Vuonna 1904 syntyneet Luokka:Vuonna 1966 kuolleet
Surinaminkirsikka

Surinaminkirsikka eli surinamineugenia (Eugenia uniflora) on myrttikasvien heimoon kuuluva puu. Surinaminkirsikka jää pensaaksi tai pieneksi puuksi, sen korkeus on yleensä alle viisi metriä. Lehdet ovat molemmilta puolilta tummanvihreät. Kukat ovat valkoiset ja hedelmät kypsyttyään tummanpunaiset. Surinaminkirsikka on kotoisin Etelä-Amerikasta, mutta sitä viljellään trooppisilla alueilla Keski-Amerikassa, Afrikassa, Intiassa, Taiwanilla ja Kiinassa. == Lähteet == == Aiheesta muualla == * Suomen Lajitietokeskus: Surinamineugenia – Eugenia uniflora Luokka:Myrttikasvit
Slovenský raj’n kansallispuisto

Slovenský raj’n kansallispuisto on Slovakiassa sijaitseva kansallispuisto. Puistossa virtaava Hornádjoki menee läpi useista kanjoneista, joista yksi syvimmistä on Prielom Hornádu. Alueella on myös Suchá Belán rotko ja paikoin kalkkikivikallioita, joiden yhteydessä on myös vesiputouksia. Puiston alueella sijaitsevat Matala-Tatravuoret ja Malmivuoret ja jossakin on kalliomaastossa olevia näköalapaikkoja, kuten Tomášovskýn ja Havrania Skalan näköalapaikat. Korkein kohta puiston alueella on vuoren huippu nimeltä Predná Holá, joka on 1545 metriä korkea. Alueella sijaitsee myös Dučan kukkula, jonka pohjoispuolella sijaitsevan Dobšinán kylän kautta pääsee maanalaisiin karstiluoliin. Karstiluolastosta löytyy Unescon maailmanperintöluetteloon kuuluva Dobšinskán jääluola. Puiston alueella on metsää, missä kasvaa kuusia, mäntyjä, pyökkejä ja pihtoja. Alueella elää villisikoja, villikissoja ja susia ja joskus esiintyy perhosista punatäpläsinisiipiä. Alueella esiintyviin petolintuihin lukeutuu aavikkohaukka. == Lähteet == == Aiheesta muualla == * https://slovakia.travel/en/national-park-of-slovensky-raj * https://slovakia.com/national-parks/slovak-paradise/ * https://trekhunt.com/en/article/slovak-paradise/ Luokka:Slovakian kansallispuistot Luokka:Banská Bystrican alue Luokka:Košicen alue Luokka:Prešovin alue
Olli Parviainen

Olli Parviainen -nimisiä henkilöitä ovat: * Olli Parviainen (1904–1966), metsänhoitaja, ekonimi, yritysjohtaja ja metsäneuvos * Olli Parviainen (s. 1933), arkkitehti * Olli Parviainen, ääninäyttelijä * Olli-Pekka Parviainen, elokuvakäsikirjoittaja * Olli-Poika Parviainen (s. 1980), Hämeenlinnan kaupunginjohtaja, vihreiden ent. kansanedustaja.
Podyjín kansallispuisto

Podyjín kansallispuisto on Tšekissä sijaitseva kansallispuisto. Se on perustettu 1991 ja se sijaitsee eteläisen Määrin alueella, lähellä Itävallan rajaa ja Itävallan puolella olevaa Thayatalin kansallispuistoa. Puiston alueella virtaa joki nimeltä Dyje ja sen ympärillä on jokilaakso. Maasto on enimmäkseen kumpuilevaa mäkimaastoa. Alueella on metsää, pensaikkoa, ruohostomaita ja kosteikkoja sekä Českomoravská vrchovinan ylänkö. Alueella on retkeilyreittejä, joiden varrella sijaitsevat Nový Hrádekin rauniolinna ja Umlaufin autiokylä. Autiokylän seudulla on myös 1100 rakennettu Vranov nad Dyjín linna. Puiston alueella metsissä kasvaa valkopyökkiä, pyökkiä, tammea ja leppää ja kukkakasveista kylmänkukkaa, syklaamia ja tulikukkaa. Puiston alueella esiintyy yhteensä 77 kasvilajia. Puiston linnustoon kuuluvat syyriantikka ja kirjokerttu. Puiston alueella esiintyy myös pensaskäärmeitä ja vihersisiliskoja. == Lähteet == == Aiheesta muualla == * https://amazingczechia.com/destinations/podyji-national-park/ * https://alltrails.com/parks/czech-republic/south-moravian/narodni-park-podyji * https://vranovska-plaz.cz/en/family-holidays/tips-for-a-trip/podyji- national-park.html Luokka:Kansallispuistot Luokka:Etelä-Määrin lääni Luokka:Tšekin luonto
Need for Speed Unbound

Need for Speed Unbound on Criterion Gamesin kehittämä ja Electronic Artsin julkaisema ajopeli Microsoft Windowsille, PlayStation 5:lle ja Xbox Series X/S:lle. Se on Need for Speed videopelisarjan 25. osa. == Pelaaminen == Need for Speed Unbound keskittyy avoimen maailman Lakeshore Cityyn, joka on kuvitteellinen versio Chicagosta. Pelissä on Need for Speed Heatista tuttu "Heat System", eli pelaajat keräävät mainetta pakenemalla poliiseja. == Lähteet == EA virallinen verkkosivu Luokka:Need for Speed -pelit Luokka:Vuoden 2022 videopelit Luokka:Avoimen pelimaailman pelit Luokka:PlayStation 5 -pelit Luokka:Windows-pelit Luokka:Xbox Series X- ja Series S -pelit
Asko Ruuskanen

Asko Ruuskanen (14. syyskuuta 1938 Viipuri – 4. helmikuuta 2023 Savonlinna) oli suomalainen kolmiloikkaaja. Hän edusti urallaan Säämingin Urheilijoita. Työuransa hän teki opettajana ja viime vaiheessa rehtorina. Hänelle myönnettiin opetusneuvoksen arvo vuonna 2000. Asko Ruuskasen parhaat kilpailuvuodet olivat 1960-luvun alussa. Hän saavutti SM-hopeaa vuonna 1963 ja SM-pronssia 1961. Tähän aikaan ykköshyppääjänä ollut Kari Rahkamo oli lopettamassa juuri uransa, ja Yrjö Tamminen otti Suomen kolmiloikan ykköspaikan Rahkamon jälkeen. Ruuskanen oli usein Tammisen jälkeen seuraava suomalainen. Muita menestyksiä oli kolmas sija vuoden 1963 PM-kisoissa. Maaotteluita näinä vuosina kertyi yhdeksän. Ennätyksensä hän hyppäsi Suomi–Ruotsi-maaottelussa vuonna 1963 tuloksen ollessa 15,53. Ruuskasen pituushypyn ennätys oli 6,69. Asko Ruuskanen kirjoitti ylioppilaaksi Savonlinnan lyseosta 1958. Sen jälkeen hän opiskeli Turun yliopistossa matematiikkaa, fysiikaa ja kemiaa valmistuen 1964. Valmistumisen jälkeen hän palasi kotiseudulleen Sääminkiin lehtorin virkaan Savonlinnan kauppaoppilaitokseen. Vuonna 1963 hänet valittiin Liiketaloudellisen Instituutin rehtoriksi. Tässä tehtävässä hän oli vuoteen 1997, jolloin Liiketaloudellinen instituutti yhdistettiin Mikkelin ammattikorkeakouluun. Tämän jälkeen Ruuskanen toimi ammattikorkeakoulun Savonlinnan yksikön johtajana vuoteen 2001, jolloin hän eläköityi. Ruuskanen toimi elämänsä aikana useissa luottamustehtävissä. Merkittävimpinä näistä Savonlinnan kaupunginvaltuuston jäsenyys ja kaupunginhallituksen puhenjohtajuus 1992–2000, Suomen Urheiluliiton liittovaltuuston puheenjohtajuus 1987–1988 ja osuuspankkiryhmän hallintoneuvostojäsenyys. Asko Ruuskanen poika Timo Ruuskanen oli 1980-luvulla korkeushypyn Suomen mestari ja seuraavalla vuosikymmenellä lentopallon SM-sarjapelaaja. == Lähteet == Luokka:Suomalaiset kolmiloikkaajat Luokka:Suomalaiset opettajat Luokka:Suomen oppilaitosten rehtorit Luokka:Savonlinnan kaupunginvaltuutetut Luokka:Suomalaiset yleisurheiluvaikuttajat Luokka:Vuonna 1938 syntyneet Luokka:Vuonna 2023 kuolleet
Korpela (Sauvo)

Korpela on kylä Sauvon kunnassa Varsinais-Suomessa. Kylä sijaitsee Sauvon koillisosassa noin kymmenen kilometrin päässä keskustaajamasta. Korpelan kylä rajautuu Kosken, Järvenkylän ja Harjun kyliin. Kylä on Sauvon mittapuulla pinta-alaltaan poikkeuksellisen suuri. Kylän pellot sijoittuvat sen länsipuolelle ja sen itäpuolella on metsäistä kallioaluetta.Sauvon kulttuurimaisema ja vanha rakennuskanta, s. 200. == Historia == Korpelan kylä oli ruotsalaisen oikeuden kylä ja siis perustettu 1200–1300-lukujen aikana. Ainakin yksi tila kylässä oli jo vuonna 1335, jolloin Sauvon kirkkoherra lahjoitti sen Turun tuomiokirkolle. Vuonna 1540 kylässä oli neljä perintötilaa. Nämä tilat oli vuoteen 1600 mennessä lahjoitettu rälssiksi. Näistä kahden rälssiasema peruutettiin 1680-luvulla reduktiossa, jolloin ne mahdollisesti palasivat suoraan perintötiloiksi.Sauvon historia I, s. 351. Vuonna 1773 kylässä suoritettiin isojako. Tuolloin kaikki kylän neljä kantatilaa eli Heikkilä, Maila, Mellangård (Keskylä) ja Eskola sijaitsivat ryhmäkylänä Mailanmäellä. Kylätie myötäili nykyisen Korpelankyläntien linjaa. Kylän pellot levittäytyivät kyläkeskuksen ympärillä. Isojaon jälkeen ryhmäkylä hajosi. Ruotsin ajan lopussa kylässä oli edelleen neljä tilaa. Näistä Heikkilä oli perintötila, joka oli määrätty 1600-luvun lopulla Kirkonkylän Wintersin rusthollin augmentiksi. Eskola oli rälssitila, joka kuului Hildebrand-suvulle. Maila oli perintötila, joka oli määrätty luutnantin palkkatilaksi ja Keskylä oli rälssitila, jonka omistivat yhdessä Carl Lundgren ja C. Jansson.Sauvon historia I, s. 351-352. == Lähteet == * * === Viitteet === Luokka:Sauvon kylät
Roger Michell

Roger Michell (5. kesäkuuta 1956 Pretoria, Etelä-Afrikka – 22. syyskuuta 2021) oli brittiläinen teatteri-, televisio- ja elokuvaohjaaja. Hänen ohjaustöitään ovat minisarja Esikaupunkien Buddha (1993), Jane Austen -epookkidraama Viisasteleva sydän (1995), romanttinen komedia Notting Hill (1999) ja psykologinen trilleri Ikuinen rakkaus (2004). ==Elämä ja ura== Roger Michell syntyi brittiläiseen diplomaattiperheeseen Etelä-Afrikassa ja asui lapsuudessaan myös Beirutissa, Damaskoksessa ja Prahassa. Hän opiskeli englantia Cambridgen Queens’ Collegessa ja meni mukaan yliopiston teatteritoimintaan. Vuonna 1985 Michell liittyi ohjaajaksi Royal Shakespeare Companyyn. Hän ohjasi paljon myös National Theatrelle. Michellin teatteriohjauksia olivat Nina Rainen Consent, Harold Pinterin The Homecoming, Dylan Thomasin Under Milk Wood ja Joe Penhallin Blue/Orange. Minisarja Esikaupunkien Buddha sai viisi Bafta-palkintoehdokkuutta, joista se voitti lavastussarjan. Alun perin BBC:n televisioelokuvaksi tuotettu Viisasteleva sydän voitti yhdeksästä ehdokkuudesta viisi Baftaa, muun muassa parhaan televisioelokuvan (single drama) palkinnon. Menestyskomedia Notting Hill oli Golden Globessa ehdolla vuoden parhaaksi komedia- tai musiikkielokuvaksi ja toi ehdokkuudet myös pääparille Julia Robertsille ja Hugh Grantille. ==Filmografiaa== *1993: Esikaupunkien Buddha (The Buddha of Suburbia) *1995: Viisasteleva sydän (Persuasion) *1998: Lasteni puolesta (Titanic Town) *1999: Notting Hill *2000: Morning Glory *2002: Paha päivä (Changing Lanes) *2003: Tyttären talossa (The Mother) *2004: Ikuinen rakkaus (Enduring Love) *2006: Venus *2012: Hyde Park on Hudson *2013: Le Week-End *2018: Nothing Like a Dame (dokumentti aateloitujen naisnäyttelijöiden keskusteluista) *2022: The Duke ==Lähteet== Luokka:Brittiläiset elokuvaohjaajat Luokka:Vuonna 1956 syntyneet Luokka:Vuonna 2021 kuolleet
Emily Swallow

Emily Rebecca Swallow (s. 18. joulukuuta 1979, Washington, Yhdysvallat)Emily Swallow, Rotten Tomatoes, viitattu 22.3.2023. on yhdysvaltalainen näyttelijä. Hän on näytellyt esimerkiksi televisiosarjoissa Mentalist, Supernatural, Castlevania ja The Mandalorian. Hän on näytellyt myös teatterissa monissa William Shakespearen näytelmissä.Payton Moledor: Behind the ‘Mandalorian’ Mask: Meet UVA Grad Emily Swallow, Virginian yliopisto, 8.6.2020, viitattu 22.3.2023. == Koulutus == Swallow suoritti kandidaatintutkinnon (Bachelor of Arts) Lähi-idän tutkimuksessa Virginian yliopistossa. Myöhemmin hän suoritti maisterintutkinnon (Master of Fine Arts) näyttelemisessä New Yorkin yliopistossa. == Filmografia == === Televisiosarjat === Vuodet Suomenkielinen nimi Alkuperäinen nimi Roolihahmo 2006 Unelmien pelikenttä Guiding Light Regina 2007 Flight of the Conchords Flight of the Conchords Becky 2009 Näkijä Medium Erica Duvall 2009 NCIS Rikostutkijat NCIS Darlene Kelp 2009–2010 Southland Southland Dina Clarke 2011 Good Wife Good Wife Mandy Cox 2011 Ringer Ringer Etsivä Elizabeth Saldana 2013 Monday Mornings Monday Mornings Tohtori Michelle Robidaux 2013 Rizzoli & Isles Rizzoli & Isles Elizabeth Keating 2013–2014 Mentalist The Mentalist Agentti Kim Fischer 2015 Beauty and the Beast Beauty and the Beast Belinda Zalman 2015–2020 Supernatural Supernatural Amara 2016 How to Get Away with Murder How to Get Away with Murder Lisa Cameron 2017–2021 Castlevania Castlevania Lisa Tepes 2019 Bull Bull Audrey Valdez 2019 Holmes NYC Holmes NYC Bree Novacek 2019–2023 The Mandalorian The Mandalorian Aseseppä 2022 The Book of Boba Fett The Book of Boba Fett Aseseppä === Videopelit === Vuosi Videopeli Roolihahmo 2020 The Last of Us Part II Emily == Lähteet == == Aiheesta muualla == * luokka:Yhdysvaltalaiset televisionäyttelijät luokka:Vuonna 1979 syntyneet luokka:Elävät henkilöt
Valvattiemilia

Valvattiemilia (Emilia sonchifolia) on asterikasvien (Asteraceae) heimoon, emilioiden (Emilia) sukuun kuuluva kasvilaji. Se on luultavasti kotoisin Aasian eteläosista, mutta nykyisin se on yleinen rikkaruoho kaikkialla tropiikissa. Lajia on käytetty myös perinteiseen lääkintään ja sen lehdet ovat syötäviä. Toisinaan sitä on myös kasvatettu ravinnoksi, ja lehtiä myydään paikallisilla toreilla erityisesti Jaavan saarella. Valvattiemilia on yksivuotinen kasvilaji, joka voi kasvaa 10–150 cm korkeaksi. Varsi on kasvutavaltaan pysty ja usein haarova. Valvattiemilia kasvaa muun muassa joutomailla sekä rikkaruohona viljelyksillä kaikkialla tropiikissa. Sitä on tavattu merenpinnan tasosta aina noin 3000 metrin korkeuteen asti. Laji kasvaa parhaiten alueilla, joiden päivälämpötilat ovat vuosittain +20°C:n ja +30°C:n väliltä, mutta pärjää alueilla, joilla päivälämpötila vaihtelee +10°C:n ja +40°C:n välillä. Sademäärän suhteen laji suosii alueita, joiden vuotuinen sadanta on noin 1000–2000 mm, mutta pärjää alueilla, joiden vuotuinen sadanta on 500–4000 mm väliltä. == Käyttö == Valvattiemilia on kokonaisuudessaan kukat mukaan lukien syötävä, ja sitä voi syödä sellaisenaan tai kypsennettynä. Kasvin lehtiä ja nuoria versoja käytetään vihanneksina sekä riisin lisäkkeinä. Syötäviksi kerättävät lehdet poimitaan kasvista yleensä ennen sen kukintaa. Ravintokäytön lisäksi valvattiemiliaa on käytetty perinteiseen lääkintään. Muun muassa kasvin lehdistä valmistettua yrttiteetä on käytetty lääkkeenä punatautia vastaan ja juurista valmistettua yrttiteetä lääkkeenä ripuliin. == Lähteet == * Useful Tropical Plants: Emilia sonchifolia == Aiheesta muualla == * Laji.fi: Valvattiemilia (Emilia sonchifolia) * JSTOR Global Plants: Emilia sonchifolia * Integrated Taxonomic Information System (ITIS): Emilia sonchifolia * Global Biodiversity Information Facility (GBIF): Emilia sonchifolia Luokka:Asterikasvit
Kaliummanganaatti

Kaliummanganaatti (K2MnO4) on kalium- ja manganaatti-ionien muodostama epäorgaaninen ioniyhdiste. Yhdistettä käytetään muiden yhdisteiden valmistukseen ja hapettimena. ==Ominaisuudet, valmistus ja käyttö == Huoneenlämpötilassa kaliummanganaatti on tumman vihreää kiteistä ainetta. Yhdisteen alkeiskoppi on ortorombinen. Aine liukenee veteen, mutta liuokset ovat stabiileja vain hyvin emäksisissä oloissa (hydroksidi-ionikonsentraatio yli 1 mol/l). Jos liuos on vain heikosti emäksinen tai happamampi, kaliummanganaatti disproportioituu kaliumpermanganaatiksi ja mangaanidioksidiksi. Yhdiste on voimakas hapetin.Arno H. Reidies: Manganese Compounds, Ullmann's Encyclopedia of Industrial Chemistry, John Wiley & Sons, New York, 2000. Kaliummanganaattia valmistetaan kuumentamalla mangaanidioksidia ja kaliumhydroksidia hapettimen, esimerkiksi hapen tai kaliumnitraatin, läsnä ollessa. Reaktio tapahtuu 200-260 °C:n lämpötilassa. :2 MnO2 \+ 4 KOH + O2 → 2 K2MnO4 \+ 2 H2O Kaliummanganaatista valmistetaan kaliumpermanganaattia hapettamalla sähkökemiallisesti. Vanhemmassa menetelmässä käytettin hapettimena klooria. Kaliummanganaattia käytetään hapettimena orgaanisen kemian synteeseissä. == Lähteet == Luokka:Kaliumyhdisteet Luokka:Manganaatit
Amy Sedaris

Amy Louise Sedaris (s. 29. maaliskuuta 1961, Endicott, New York, Yhdysvallat)Amy Sedaris, Rotten Tomatoes, viitattu 22.3.2023. on yhdysvaltalainen näyttelijä, koomikko ja käsikirjoittaja. == Filmografia == === Elokuvat === Vuodet Suomenkielinen nimi Alkuperäinen nimi Roolihahmo 2002 Unelmien Manhattan Maid in Manhattan Rachel Hoffberg 2003 School of Rock School of Rock Rouva Haynish 2003 Elf Elf Deb 2005 Vaimoni on noita Bewitched Gladys Kravitz 2005 Romance & Cigarettes Romance & Cigarettes Frances 2005 Stay Stay Toni 2005 Pikku Kananen Chicken Little Foxy Loxy 2007 Shrek 3 Shrek 3 Tuhkimo 2009 Jennifer's Body Jennifer's Body Toni Lesnicki 2011 Saapasjalkakissa Puss in Boots Jill 2019 Leijonakuningas The Lion King Helmikana 2021 The Boss Baby: Perhebisnes The Boss Baby: Family Business Tina === Televisiosarjat === Vuodet Suomenkielinen nimi Alkuperäinen nimi Roolihahmo Lisätietoja 1995–1996 Exit 57 Exit 57 Useita hahmoja Käsikirjoittaja 1999–2000 Strangers with Candy Strangers with Candy Jerri Blank Käsikirjoittaja 2001 Ammu vaan! Just Shoot Me Betsy Frayne 2002–2003 Sinkkuelämää Sex and the City Courtney Masterson 2002–2003 Monk Monk Gail Fleming 2004 Ed Ed Kate McCormick 2004 Kova laki: Erikoisyksikkö Law & Order: Special Victims Unit Charlie Donato 2006 Seesamitie Sesame Street Lumikki 2006 Kovan onnen kundi My Name Is Earl Judy 2007 Andy Barker, P.I. Andy Barker, P.I. Rita Spaulding 2007 Asema 62 Rescue Me Beth 2008 Yo Gabba Gabba! Yo Gabba Gabba! Hammaskeiju 2009 Ratkaisija The Closer Claire Howard 2009–2012 American Dad! American Dad! Useita hahmoja 2010 Middle Middle Abby Michaels 2011 Kallista kipua Royal Pains Nan 2011 Paavo Pesusieni Spongebob Squarepants Ma Angler 2011–2012 Good Wife The Good Wife Stacie Hall 2011–2014 Isän tyttö Raising Hope Delilah 2014–2020 BoJack Horseman BoJack Horseman Prinsessa Carolyn 2015 Regular Show Regular Show Jayla 2015–2020 Unbreakable Kimmy Schmidt Unbreakable Kimmy Schmidt Mimi Kanassis 2016 Seikkailuhetki Adventure Time Bandiittiprinsessa 2017 Steven Universe Steven Universe Zircon 2017–2020 At Home With Amy Sedaris At Home With Amy Sedaris Amy Sedaris Käsikirjoittaja 2017–2021 No Activity No Activity Janice 2019–2023 The Mandalorian The Mandalorian Peli Motto 2020 Teini-ikäisten mutanttininjakilpikonnien nousu Rise of the Teenage Mutant Ninja Turtles Vivian Slopworth 2020 P niin kuin per... F Is for Family Samantha 2020–2021 DuckTales DuckTales Pepper 2021 Robot Chicken Robot Chicken Useita hahmoja 2022 The Book of Boba Fett The Book of Boba Fett Peli Motto 2022 Harley Quinn Harley Quinn Debbie == Palkinnot ja ehdokkuudet == === Primetime Emmy -palkinnot === Vuosi Televisiosarja Palkinto Lopputulos 2018 At Home with Amy Sedaris Paras sketsisarja 2019 At Home with Amy Sedaris Paras sketsisarja Amy Sedaris, Television Academy, viitattu 22.3.2023. == Lähteet == == Aiheesta muualla == * * luokka:Yhdysvaltalaiset näyttelijät luokka:Vuonna 1961 syntyneet luokka:Elävät henkilöt
Plankton (hahmo)

Sulevi Plankton () on hahmo Paavo Pesusieni-sarjassa. Hän omistaa ravintola Syöttisangon (aiemmin Syöttiämpäri) ja on Johtaja Ravun arkkivihollinen. Hän yrittää aina varastaa rapupiirasen salaisen reseptin häneltä, mutta epäonnistuu jatkuvasti. Hänellä on tietokonevaimo nimeltään Kaarina, joka auttaa häntä antamalla ideoita reseptin varastamiseen. Plankton ja Rapu olivat alun perin ystäviä, mutta riitautuivat katkerasti. Silloin tällöin he kuitenkin toimivat yhdessä jonkin yhteisen asian hyväksi. Hahmon loi Stephen Hillenburg ja häntä ääninäyttelee Mr. Lawrence ja suomeksi Jari Viitanen Paavo Pesusieni - elokuvassa, Sasu Moilanen Paavo Pesusieni ja Santa-Sanna pelastavat Tangalan ja muulloin Markus Bäckman. == Kaarina == Kaarina () on Planktonin tietokonevaimo. Hän on Planktonin ensimmäinen keksintö, jonka tämä rakensi alakoulussa. He alkoivat silloin seurustelemaan. Kaarina on onnistunut useaan otteeseen helposti varastamaan rapupiirasen salaisen reseptin, mutta Planktonin takia se on aina palannut takaisin Johtaja Ravulle. Hillenburg nimesi Kaarinan vaimonsa Karen Hillenburgin mukaan. == Lähteet == Luokka:Paavo Pesusieni -hahmot Luokka:Kuvitteelliset keksijät Luokka:Kuvitteelliset selkärangattomat
Molekyyliklusteri

Molekyyliklusterit ovat molekyylien muodostamia ryppäitä, jossa molekyylit vuorovaikuttavat toistensa kanssa van der Waalsin voimien, vetysidosten tai ionisidosten kautta. ==Ilmakehän molekyyliklusterit== Ilmakehän molekyyliklusterit ovat merkityksellisiä aerosolihiukkasten muodostumisen kautta. Ilmakehän aerosolihiukkasten muodostuminen käynnistyy molekyylien törmäillessä ja takertuessa toisiinsa. Ilmakehässä on monia tiivistymiskykyisiä yhdisteitä kuten rikkihappo, ammoniakki, erilaiset amiinit ja hapettuneet orgaaniset yhdisteet. Ilmakehän molekyyliklusterien muodostumista tutkitaan Suomessa kokeellisilla menetelmillä sekä teoreettisilla kvanttikemiallisilla menetelmillä. ==Lähteet== == Aiheesta muualla == Luokka:Kemiallinen sitoutuminen
Bayesilainen optimointi

Bayesilainen optimointi on koneoppimismenetelmä, joka on suunniteltu tuntemattomien funktioiden globaaliin optimoimiseen iteratiivisesti Eric Brochu, Vlad M. Cora, Nando de Freitas: A Tutorial on Bayesian Optimization of Expensive Cost Functions, with Application to Active User Modeling and Hierarchical Reinforcement Learning. CoRR abs/1012.2599 (2010). Menetelmä on tarkoitettu suuntaamaan näytteidenkeruu etsintäavarauuden lupaaville alueille ja soveltuu siksi erityisesti funktioille, joiden evaluoiminen on kallista. Menetelmää on käytetty monien erilaisten optimointiongelmien ratkaisemiseen . ==Optimointistrategia== Bayesilaisessa optimoinnissa hyödynnetään Bayesin teoreemaa. Kohdefunktion arvoja ennustetaan probabilistisen sijaismallin (tyypillisesti stokastisiin prosesseihin kuuluva Gaussinen prosessi) avulla. Sijaismallia parannetaan iteratiivisesti keräämällä uusia näytteitä (mittauksia) pisteistä, jotka algoritmiin kuuluva näytteistysfunktio on osoittanut perustuen sijaismallin evaluaatioihin. Näytteistysfunktio määrittelee optimointialgoritmin näytteidenkeruustrategian, joka tasapainottaa tuntemattomien alueiden tutkimista ja lupaaviksi aiemmilla näytteidenkeruukierroksilla todettujen alueiden hyödyntämistä Matthew W. Hoffman, Eric Brochu, Nando de Freitas: Portfolio Allocation for Bayesian Optimization. Uncertainty in Artificial Intelligence: 327–336 (2011). ==Lähteet== Luokka:Koneoppiminen
Mullin eduspelto

Mullin asuinpaikka on Raision Ihalassa, Raisionjoen varrella sijaitseva myöhäisrautakautinen asuinpaikka. Mullin asuinpaikka on saanut nimensä 1400-luvun Mullin talon mukaanOja 1960.. Alueen esihistoria ulottuu kuitenkin tätä paljon pidemmälle. Asuinpaikkaa on kaivettu arkeologisesti erityisesti 1990-luvulla. Turun yliopiston arkeologian oppiaineen kaivauksissa tavattiin kohteen ikä huomioonottaen harvinaisen hyväkuntoisia jäänteitä rautakautisista asumuksistaVuorinen 2009.. Kohteen tutkimustuloksia on summattu erityisesti Juha-Matti Vuorisen väitöskirjassa Rakennukset ja rakentajat Raision Ihalassa rautakauden lopulla ja varhaisella keskiajalla (2009). Kohteelta löydettiin jäänteitä arviolta kuudesta rautakautisesta rakennuksesta. Asuinpaikkakohde oli käytössä yhtäjaksoisesti varsin pitkään. Kohteen arkeologiset kerrokset on ajoitettu radiohiiliajoitusmenetelmällä ja esinetypologisin perustein vuosille 900–1300. Kohteelta on tehty lisäksi runsaasti rautakautisia esinelöytöjä. Löytöjen joukossa on runsaasti luu- ja keramiikka-aineistoa, sekä rauta- ja pronssiesineiden katkelmia. Erityisen poikkeuksellisena voidaan kuitenkin pitää ns. kreikkalaista porfyriittiä noin 1000–1100-luvulle ajoittuvista kerroksista . Porfyriittikiveä tunnetaan luontaisesti Välimeren alueelta, mutta sitä on tunnetusti kuljetettu muualle Eurooppaan matka- alttarimateriaalina vuosina 800–1200. Porfyriittikivi joka tapauksessa viittaa vahvasti siihen, että Mullin yhteisöllä oli yhteyksiä katoliseen Eurooppaan jo viimeistään 1100-luvulla. Toisen tulkinnan mukaan kivi olisi sijoitettu sen löytöpaikkaan lieden viereen maagisessa tarkoituksessa suojelemaan sitä. Viitteitä kaivauksilla saatiin myös rautakaudella käytössä olleista rakennustekniikoista ja lämmitysmenetelmistä, kuten savikupoliuunista ja avoliedestä. Asuinpaikan ristiretkiaikaisen yhteisön on tulkittu olleen varhaiskristillinen. Kyseinen yhteisö on harjoittanut ruumishautausperinnettä, mikä ilmenee kohteen vierestä tunnetusta Kansakoulumäen kalmistosta. == Lähteet == *Oja, Aulis 1960. Raision keskiaika ja 1500-luku. Raision historia I. Raision historiatoimikunta. s. 37–265. *Vuorinen, Juha-Matti 2009. Rakennukset ja rakentajat Raision Ihalassa rautakauden lopulla ja varhaisella keskiajalla. Akateeminen väitöskirja. === Viitteet === == Katso myös == * Tursiannotko Luokka:Suomen rautakautiset muinaisjäännökset Luokka:Suomen esihistoria
Nuorten Tiedeakatemia

Nuorten Tiedeakatemia (engl. Young Academy Finland) on vuonna 2017 perustettu monitieteinen nuorten tutkijoiden akatemia, joka pyrkii edistämään tiedettä ja vahvistamaan tieteen asemaa yhteiskunnassa. Nuorten Tiedeakatemian toimitilat ovat Helsingissä Mariankadulla. Nuorten Tiedeakatemiaan otetaan vuosittain noin 20 uutta jäsentä ja jäsenyyskausi on nelivuotinen. Nuorten Tiedeakatemian jäseniksi otetaan uransa varhaisessa vaiheessa olevia tutkijoita, jotka ovat ansioituneita omalla tieteenalallaan. Tutkijan tulee olla viiden vuoden sisään väitellyt ja jäsenkauden alkaessa alle 40-vuotias. Jäseneksi kutsutaan tieteellisten ansioiden perusteella, mutta vuodesta 2022 lähtien Nuorten Tiedeakatemiaan on ollut mahdollista myös hakea jäsenyyttä. Päätökset jäsenvalinnoista tekee Suomalaisen Tiedeakatemian hallitus. Suomalainen Tiedeakatemia perusti Nuorten Tiedeakatemian vuonna 2017 Emil Aaltosen Säätiön lahjoituksen turvin. Nuorten Tiedeakatemia jatkaa sitä edeltäneen Nuorten Akatemiaklubin perinteitä. Nuorten Tiedeakatemia toimii Suomalaisen Tiedeakatemian yhteydessä rekisteröimättömänä yhdistyksenä. Nuorten Tiedeakatemian asioita hoitaa ja sitä edustaa hallitus. Hallituksen päätöksiä toteuttaa palkattu tiedekoordinaattori. == Toiminta == Nuorten Tiedeakatemia tekee nuorten tutkijoiden työtä näkyväksi, edistää avointa tiedettä ja tiedekasvatusta sekä vahvistaa tieteen ja päätöksenteon vuorovaikutusta. Kesäkuussa 2022 julkaistussa kannanotossa Nuorten Tiedeakatemia vaati Suomen hallitusta ryhtymään poikkeuksellisiin toimenpiteisiin ilmastonmuutoksen hillitsemiseksi. Ympäristö- ja ilmastoministeri Maria Ohisalo vastaanotti kannanoton Suomalaisen Tiedeakatemian tiloissa. Nuorten Tiedeakatemia on vuodesta 2019 lähtien koordinoinut Tutkija tavattavissa -palvelua, joka välittää virtuaalisesti toteutettavia tutkijavierailuja kouluihin ja toisen asteen oppilaitoksiin. Vuosina 2019–2020 Nuorten Tiedeakatemiassa toteutettiin ”Nuoret tutkijat tutkitun tiedon välittäjinä” -projekti, jonka tavoitteena oli kehittää ja koota yhteen uudenlaisia, osallistavia keinoja tutkijoiden ja päättäjien törmäyttämiseksi. Nuorten Tiedeakatemia tekee myös yhteistyötä kansainvälisten sisarakatemioiden kanssa. Toukokuussa 2019 Nuorten Tiedeakatemia järjesti eurooppalaisten nuorten tiedeakatemioiden tapaamisen Helsingissä Tieteiden talolla. Vastaavasti kesäkuussa 2022 Nuorten Tiedeakatemia isännöi Pohjoismaiden ja Baltian maiden nuorten tiedeakatemioiden kokoontumista Helsingissä. Lisäksi Nuorten Tiedeakatemia on ollut mukana valmistelemassa ja allekirjoittamassa kansainvälisiä kannanottoja ja vetoomuksia mm. tutkijoiden tasa-arvoon ja vapauteen sekä tutkimusrahoitukseen liittyen. Jäsenilleen Nuorten Tiedeakatemia järjestää Akatemiaklubeja, joissa pidetyt esitelmät ja paneelikeskustelut julkaistaan Nuorten Tiedeakatemian YouTube-kanavalla. == Lähteet == ==Aiheesta muualla== * Nuorten Tiedeakatemian verkkosivut Luokka:Tiedeakatemiat Luokka:Suomen tiede ja tekniikka
Phelios

Phelios on Namcon kehittämä ja julkaisema räiskintäpeli. Peli on julkaistu vuonna kolikkopelinä ja myöhemmin käännöksenä Sega Mega Drivelle. == Pelaaminen == Peli on räiskintäpeli, jossa pelaaja ohjaa aurinkojumala Apolloa, joka ratsastaa siivekkäällä hevosella Pegasuksella. Jokaisen tason lopussa Apollon on mentävä temppeliin, jossa on voitettava kreikkalaisesta mytologiasta tuleva pomovastus. Apollon aseena on energiaa ampuva miekka. Tavoitteena on pelastaa Artemis pahalta titaanilta Typhonilta. == Lähteet == == Aiheesta muualla == * * * Luokka:Vuoden 1988 videopelit Luokka:Namcon kolikkopelit
Martti Tiitola

Martti Uolevi Tiitola (31. heinäkuuta 1904 Tampere – 1980) oli koulutukseltaan diplomi-insinööri ja monipuolinen urheilija, parhaiten tunnettu jääkiekosta. Sodanjälkeisen työuransa Tiitola vaikutti Valkeakoskella yritys- ja kunnallisella puolella. Martti Tiitola oli yksi tamperelaisen rakennusmestarin ja kunnallisneuvoksen Heikki Tiitolan ja hänen puolisonsa Hanna Helanderin 12 lapsesta. Hän valmistui vuonna 1929 rakennusinsinööriksi Tampereen teknillisen oppilaitoksen rakennustekniikan linjalta. Sen jälkeen hän jatkoi opintojaan Saksassa Karlsruhessa Badenin Teknillisessä Korkeakoulussa , josta hän valmistui rakennustekniikan diplomi-insinööriksi vuonna 1932. Valmistuttuaan Tiitola palasi Suomeen ja työskenteli sen jälkeen vuosina 1932-1936 isänsä Heikki Tiitolan rakennustoimiston konstruktöörinä Tampereella. Ennen sotia vuosina 1936-1940 hän työskenteli Sunilan Oy:n rakennusinsinöörinä Kotkassa. Sotavuosina niin talvi- kuin jatkosodassa hän työskenteli linnoitusupseerina. Sotilasarvo oli hänellä luutnantti. Välirauhan aikaan vuonna 1940 Tiitola siirtyi Yhtyneet Paperitehtaat Oy:n palvelukseen ja vuodesta 1942 yhtiön rakenuspäällikkönä. Sijoituspaikaksi hänelle tuli Yhtyneiden Valkeakosken yksikkö. Valkeakoskella hänet valittiin kauppalanvaltuustoon ja myöhemmin vuonna 1961 kaupungiksi muuttuneen Valkeakosken kaupunginjohtajan varamies. Nuoruudessaan Martti Tiitola oli monipuolinen urheilija. Hän pelasi aluksi Tampereen Palloilijoiden riveissä cup-muotoisessa jääpallon SM-sarjassa ja sotavuonna 1944 tamperelaisessa Ilves-Pojat - seurassa kaikkiaan kuusi ottelua. Hän kilpaili 1920-luvun lopulla yleisurheilussa Tampereen Pyrinnön riveissä saavuttaen vuonna SM-pronssia 4 x 400 metrillä vuoden 1927 viestikisoissa. Kesällä 1930 hän osallistui Tampereen Uimaseuran edustajana uinnin SM-kisoihin ja sijoittui 5:ksi 100 metrin selkäuinnissa. Martti Tiitola, kuten veljensä Jaakko, Matti, Jussi ja Risto, tuli urheilullisesti parhaiten tunnetuksi jääkiekossa, jossa veljessarja edusti Tampereen Ilvestä. Martti pelasi kaksi kautta SM-sarjaa eli kaudet 1933-1934 ja 1934-1935. Martti Tiitola voitti Ilveksen riveissä yhden SM-hopean ja yhden pronssin. Jääkiekkouransa jälkeen Tiitola oli Suomea joukkueen johtajana vuoden 1939 MM- kilpailuissa. Myöhemmin vuosina 1946-1948 hän kuului Suomen jääkiekkoliiton johtokuntaan. == Tunnustukset == * Vapaudenristin ritarikunnan 4. luokka, * Suomen Leijonan ritarikunnan 1. luokan kunniamerkki, * Valkeakoski-mitali, * Jääkiekon kultainen ansiomerkki #8, == Lähteet == == Aiheesta muualla == * Luokka:Suomalaiset jääkiekkoilijat Luokka:Suomalaiset jääpalloilijat Luokka:Suomalaiset insinöörit Luokka:Suomalaiset elinkeinoelämän vaikuttajat Luokka:Valkeakosken kaupunginvaltuutetut Luokka:Vuonna 1904 syntyneet Luokka:Vuonna 1980 kuolleet
Maanalainen joki

Maanalainen joki on sellainen joki tai virtaama, joka virtaa kokonaan tai osittain maan alla ja ei kuitenkaan ole pohjavesivirtaama. Maan alainen joki voi virrata luolassa, kuten Puerto Princesan joki Palawanin saarella Filippiineillä. Esimerkki monihaaraisesta maanalaisesta joesta, jossa on useita virtausilmiöitä, on Jõelähtmeen joki Kostiveren alueella Koseveressa Virossa. Virtaama-alueella on useita veden virtauksen muodostamia luolia. Alueella vesi virtaa toisissa paikoissa maan päällä, toisissa paikoissa maan alla. Virtaama on laajin virtausalueen keskiosassa, missä maan kerrokset ovat kasaantuneet. Joskus maanalainen joki saattaa virrata maan päällisen joen alla, kuten Amazonjoen alta löytynyt Hamza. Tämä asiainlaita saattaa alentaa Amazonjoen laskupaikalla Atlantiin rannikkoveden suolapitoisuutta. ==Katso myös== *Maanalainen järvi == Lähteet == Luokka:Vesimuodostumat Luokka:Joet
Raimo Blom

Raimo Blom (8. maaliskuuta 1943 Längelmäki – 23. tammikuuta 2023 Tampere) oli suomalainen sosiologi. Hän oli Tampereen yliopiston sosiologian professori.Jukka Gronow, Markku Kivinen ja Harri Melin: Raimo Blom 1943–2023, Helsingin Sanomat, 22.2.2023, viitattu 22.3.2023. Blom tutki esimerkiksi yhteiskuntaluokkia ja oikeussosiologiaa. Hän oli Sosiologian ja Acta Sociologican päätoimittaja. == Julkaisut == * Raimo Blom: Luottamus oikeuslaitokseen (väitöskirja). Tampereen yliopisto, 1970. * Raimo Blom et al: Suomalaiset luokkakuvassa: Luokkaprojekti. Vastapaino, 1984. * Pasi Pyöriä, Harri Melin ja Raimo Blom: Knowledge Workers in the Information Society: Evidence from Finland. Tampereen yliopisto, 2005. https://urn.fi/URN:ISBN:951-44-6482-6 === Toimitteita === * Raimo Blom (toim.): The diverging patterns of change: Finland and Soviet Union. Tampereen yliopisto, 1991. * Raimo Blom (toim.): Regulation and institutionalization in the Baltic states. Tampereen yliopisto, 1996. * Raimo Blom (toim.): Between Plan and Market: Social Change in the Baltic States and Russia. De Gruyter, 1996. * Raimo Blom (toim.): Mikä Suomessa muuttui? Sosiologinen kuva 1990-luvusta. Gaudeamus, 1999. * Raimo Blom (toim.): Managers in Russia: still so different? Aleksanteri-instituutti, 2008. * Raimo Blom ja Ari Hautaniemi (toim.): Työelämä muuttuu, joustaako hyvinvointi? Gaudeamus, 2009. == Lähteet == luokka:Suomalaiset sosiologit luokka:Suomalaiset professorit luokka:Tampereen yliopiston professorit luokka:Vuonna 1943 syntyneet luokka:Vuonna 2023 kuolleet
Kiinankutrio

Kiinankutrio (Lagerstroemia indica) on rantakukkakasvien heimoon kuuluva punakukkainen lehtipuu. Kiinankutrio kasvaa luonnonvaraisena Aasiassa Intiasta Keski-Himalajalta Indokiinaan. Se on levinnyt ihmisen mukana myös muualle Aasiaan sekä Pohjois- ja Etelä-Amerikan lämpimiin osiin. == Lähteet == Luokka:Rantakukkakasvit
Bjarne Lyngstad

Bjarne Lyngstad (9. tammikuuta 1901 Inderøy – 4. syyskuuta 1971) oli norjalainen Venstren poliitikko ja maanviljelijä. Hän istui suurkäräjillä 1961–1969 ja toimi Norjan kuntaministerinä 1963 sekä maatalousministernä 1965–1970. ==Lähteet== ==Aiheesta muualla== * Bjarne Lyngstad Norjan suurkäräjien verkkosivuilla Luokka:Norjan ministerit Luokka:Norjan pormestarit Luokka:Norjan maatalousministerit Luokka:Inderøy Luokka:Vuonna 1901 syntyneet Luokka:Vuonna 1971 kuolleet
Antti Kuusterä

Antti Kuusterä (22. syyskuuta 1945 Hämeenlinna – 21. heinäkuuta 2022) oli suomalainen taloushistorioitsija.Kirsti Kuusterä, Sakari Heikkinen ja Antti Suvanto: Antti Kuusterä 1945–2022, Helsingin Sanomat, 31.8.2022, viitattu 22.3.2023. Kuusterä kirjoitti ylioppilaaksi Hämeenlinnan lyseossa vuonna 1965 ja väitteli valtiotieteiden tohtoriksi Helsingin yliopistossa vuonna 1989. Hän toimi myöhemmin taloushistorian dosenttina Helsingin yliopistossa. Hän erikoistui tutkimuksessaan rahoitusmarkkinoiden historiaan. Kuusterä kuoli 76-vuotiaana veneonnettomuudessa. == Teokset == *Valtion sijoitustoiminta pääomamarkkinoiden murroksessa 1859–1913. Väitöskirja. Suomen Historiallinen Seura, 1989. *Aate ja raha : säästöpankit suomalaisessa yhteiskunnassa 1822–1994. Otava, 1995. *Antti Kuusterä ja Harri Westermarck (toim.): Pankkikriisit, talous ja ihminen. Helsingin yliopisto, 1995. *Oman tiensä kulkija: Lammin säästöpankin 120 vuotta. Lammin säästöpankki, 1997. *Lähellä ihmistä : osuuspankkitoiminta 100 vuotta. Otava, 2002. *Suuryritys ja sen muodonmuutos: Partekin satavuotinen historia. Partek, 2002. *Kivitalot tieteen tukena: Yrjö Jahnssonin säätiö 1954–2004. Yrjö Jahnssonin säätiö, 2004. *Antti Kuusterä ja Juha Tarkka: Suomen Pankki 200 vuotta I : Keisarin kassasta keskuspankiksi. Otava, 2011. *Antti Kuusterä ja Juha Tarkka: Suomen Pankki 200 vuotta II : Parlamentin pankki. Otava, 2012. *Sakari Heikkinen, Antti Kuusterä ja Seppo Tiihonen: Kylmästi laskeva mies : talousvaikuttaja Risto Rytin elämä. Otava, 2022. == Lähteet == luokka:Suomalaiset historioitsijat luokka:Vuonna 1945 syntyneet luokka:Vuonna 2022 kuolleet
Håkon Kyllingmark

Håkon Kyllingmark (19. tammikuuta 1915 Honningsvåg – 12. elokuuta 2003 Svolvær) oli norjalainen upseeri ja Høyren poliitikko. Hän istui suurkäräjillä 1954–1981 ja toimi Norjan puolustusministerinä 1963 sekä liikenne- ja viestintäministerinä 1965–1971. Toisessa maailmansodassa Kyllingmark osallistui Saksan vastaiseen vastarintaan Pohjois-Norjassa, missä hän johti noin 2 000 sotilaan tukikohtaa. ==Lähteet== ==Aiheesta muualla== * Håkon Kyllingmark Norjan suurkäräjien verkkosivuilla Luokka:Norjan liikenneministerit Luokka:Norjan puolustusministerit Luokka:Norjalaiset upseerit Luokka:Vuonna 1915 syntyneet Luokka:Vuonna 2003 kuolleet
Hadeland (sanomalehti)

Hadeland on norjalainen vuonna 1918 perustettu paikallislehti, jonka kotikunta on Gran. Lehti ilmestyy kolmesti viikossa ja kuuluu Amedia-konserniin. ==Lähteet== ==Aiheesta muualla== * Lehden verkkosivut Luokka:Norjalaiset sanomalehdet Luokka:Gran Luokka:Jevnaker Luokka:Lunner
Hadeland

Hadeland on Norjan piiri, joka sijaitsee Randsfjordenin eteläpuolella Innlandetin ja Akershusin lääneissä. Hadelandiin kuuluvia kuntia ovat Gran, Jevnaker ja Lunner. Piirin pinta-ala on 1 275 neliökilometriä (josta 147 km² vettä) ja asukasluku 29 612 vuonna 2018. ==Katso myös== * Hadeland Folkemuseum ==Lähteet== Luokka:Norjan piirit Luokka:Akershusin lääni Luokka:Innlandetin lääni
Pahonja-rykmentti

Pahonja-rykmentti (, ) on Ukrainan kansainvälisen legioonan alaisuudessa toimiva rykmentti. Se koostuu pääsääntöisesti valkovenäläisistä vapaaehtoisista. == Historia == Rykmentti perustettiin Valko-Venäjän oppositiota maanpaosta johtavan presidentin Svjatlana Tsih’anouskajan käskyllä 31. maaliskuuta 2022. Tuolloin rykmentin kooksi arvioitiin 450–500 sotilasta. Rykmentin taustalla on toiminut valkovenäläisiä upseereja, jotka ovat taistelleet Ukrainan puolella Pahonja-nimisenä osastona jo Itä-Ukrainan sodan aikana vuodesta 2014 lähtien. Osalla rykmentin sotilaista oli aiempia kytköksiä Azov-pataljoonaan, mutta rintamalla olleen valkovenäläisen sotilaan, Vadim Kabantšukin, mukaan Pahonja-rykmentillä ei ole kannata äärioikeistolaisia ideoita. == Toiminta ja reaktioita == Lokakuussa 2022 Pahonja-rykmentin alaisuudessa toiminut ilmatiedustelua tekevä osasto siirrettiin toisen valkovenäläisistä koostuvan vapaaehtoisjoukkojen, Kastus Kalinouskin rykmentin, alaisuteen. Yksi rykmentin tarkoitusperistä on kerätä kokemusta Ukrainasta ja vastustaa tämän jälkeen Valko-Venäjän diktaattoria Aljaksandr Lukašenkaa. Rykmentin rekrytointikeskus sijaitsee Varsovassa. Valko-Venäjän viranomaiset ovat määritelleet rykmentin alaisuudessa taistelevat henkilöt ääriliikkeen edustajiksi. Maan lain mukaan tällaiset henkilöt eivät voi toimia esim. poliittisissa luottamustehtävissä tai opetus- ja sotilasviroissa. Tällaisten ääriliikehtijöiden aatteiden levittäminen on myös kriminalisoitu maasa. Marraskuussa 2022 Euroopan parlamentti hyväksyi julkilausuman, jonka nojalla se antoi poliittisen tukensa rykmentille. == Lähteet == Luokka:Ukraina-myönteiset vapaaehtoiset sotilasyksiköt Venäjän hyökkäyksessä Ukrainaan Luokka:Valko-Venäjän historia
Condate (Britannia)

Condate oli antiikin aikainen kaupunki Britanniassa nykyisen Englannin alueella. Se sijaitsi nykyisen Northwichin kaupungin paikalla. == Maantiede == Condate sijaitsi roomalaisen Britannian ja myös nykyisen Englannin länsiosissa nykyisten Weaver- ja Dane-jokien yhtymäkohdassa. Kaupunki oli Watling Street -nimellä tunnetun roomalaisen tien varrella suunnilleen Devan ja Mamuciumin puolivälissä. Reitti esiintyy Itinerarium Antonini Augustissa, jonka mukaan etäisyys Condaten ja Mamuciumin välillä oli 18 roomalaista mailia eli noin 27 kilometriä ja Condaten ja Devan välillä 20 roomalaista mailia eli noin 30 kilometriä. Condate esiintyy myös Ravennan kosmografiassa. Condaten itäpuolelta kulki nykyisin nimellä King Street tunnettu tie. Kaupungin tarkka sijainti oli epäselvä vielä 1800-luvulla. Se sijoitettiin aiemmin joskus Congletoniin ja joskus Kindertoniin. == Historia == Condate sai alkunsa linnoituksesta, joka perustettiin Flaviusten aikana 70-luvulla jaa. Sen nimi on kelttiläistä alkuperää ja tarkoittaa sen maantieteelliseen sijaintiin viitaten jokien yhtymäkohtaa. Linnoitus hylättiin 100-luvun alussa ja asutettiin uudelleen Hadrianuksen (hallitsi 117–138) aikana. Lopullisesti linnoitus hylättiin noin vuonna 140. Paikka säilyi kuitenkin asuttuna tämän jälkeenkin. Condatessa harjoitettiin sen muun lähiseudun tavoin suolantuotantoa. Paikalla on suoritettu arkeologisia kaivauksia 1960-luvulla. == Rakennukset ja löydökset == Kaupungin paikalta on löydetty muun muassa linnoitteiden sekä puusta tehtyjen talojen ja keramiikkauunien jäänteitä. == Lähteet == Luokka:Britannian provinssin kaupungit
Condate (Gallia Aquitania)

Condate oli kahden antiikin aikaisen kaupungin nimi Gallia Aquitaniassa nykyisen Ranskan alueella. Toinen sijaitsi nykyisen Condresin kylän lähellä ja toinen nykyisen Cognacin kaupungin paikalla. Gallia Aquitanian Condate-nimisiä kaupunkeja ei tule sekoittaa Gallian lukuisiin muihin Condate-nimisiin kaupunkeihin. == Condate nykyisessä Condresissa == Tabula Peutingerianan mukaan Gallia Aquitanian toinen Condate sijaitsi Anderitumista Ruessiumiin johtaneen tien varrella, 22 gallialaisen leugan eli noin 48 kilometrin päässä Anderitumista. Se sijoitetaan nykyiseen Condresiin. Kaupunki oli rakennettu nykyisten Chapeauroux- ja Allier-jokien yhtymäkohtaan. Tähän viittasi myös sen kelttiläisperäinen nimi, joka tarkoittaa jokien yhtymäkohtaa. Kaupungin paikalta on löydetty jäänteitä Allier-joen kummaltakin rannalta. Löytöihin lukeutuu muun muassa sillan ja muurien jäänteitä sekä rahoja, joista varhaisimmat ovat gallien itse lyömiä ja myöhäisimmät Gallienuksen ajalta 200-luvulta. == Condate nykyisessä Cognacissa == Tabula Peutingerianan mukaan Gallia Aquitanian toinen Condate sijaitsi Mediolanum Santonumin ja Vesunnan välissä. Se sijoitetaan nykyiseen Cognaciin. == Lähteet == Luokka:Gallia Aquitanian provinssin kaupungit